PATVIRTINTA

Zarasų socialinės globos namų direktoriaus

2026 m. rugpjūčio 17 d. įsakymu Nr. 3-81
sveikatos priežiūros padalinio SLAUGYTOJO PADĖJĖJO PAREIGYBĖS APRAŠYMAS

I. PAREIGYBĖ
1. Zarasų socialinės globos namų (toliau – Globos namai) Sveikatos priežiūros padalinio slaugytojo padėjėjo, darbuotojo, dirbančio pagal darbo sutartį (toliau – slaugytojo padėjėjas), pareigybė priskiriama kvalifikuotų darbuotojų grupei. 
2. Pareigybės lygis – C.

3. Pareigybė reikalinga užtikrinti Globos namų gyventojų kasdienės priežiūros, asmens higienos, savirūpos, mobilumo, maitinimo ir saugumo poreikius, taip pat teikti slaugos pagalbą pagal slaugytojo padėjėjo kompetenciją. 

4. Pareigybės aprašymas parengtas vadovaujantis Lietuvos Respublikos teisės aktais, reglamentuojančiais slaugytojo padėjėjo veiklą, Lietuvos Respublikos sveikatos apsaugos ministro 2000 m. balandžio 26 d. įsakymu Nr. 220 patvirtintu Slaugytojo padėjėjo veiklos reikalavimų aprašu (toliau – Aprašas).

5. Šias pareigas einantis darbuotojas yra tiesiogiai pavaldus Globos namų Sveikatos priežiūros padalinio vyriausiajam slaugytojui.
II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI

6. Darbuotojas, einantis šias pareigas, turi atitikti šiuos reikalavimus:

6.1. turėti slaugytojo padėjėjo profesinę kvalifikaciją Lietuvos Respublikos teisės aktų nustatyta tvarka;

6.2. išmanyti slaugytojo padėjėjo veiklą reglamentuojančius teisės aktus;

6.3. žinoti darbuotojų saugos ir sveikatos, higienos, infekcijų kontrolės, aseptikos ir antiseptikos reikalavimus;

6.4. žinoti žmogaus organizmo sandarą ir pagrindines organų bei organų sistemų funkcijas, medicinos priemonių veikimo ir valdymo principus, medicinos priemonių paruošimo dezinfekcijai ir sterilizacijai būdus, medicininės reabilitacijos principus;

6.5. išmanyti bendravimo, profesinės etikos ir socialinio teisingumo principus, patologinių procesų pagrindus, pirmosios pagalbos teikimo principus, slaugos proceso ir slaugos plano sudarymo principus;

6.6. gebėti atpažinti gyventojo sveikatos būklės pablogėjimą ir nedelsiant apie jį informuoti slaugytoją ir (ar) gydytoją;

6.7. gebėti saugiai perkelti ir mobilizuoti gyventoją, naudotis judėjimo kompensacinės technikos bei kitomis pagalbinėmis priemonėmis;

6.8. gebėti dirbti savarankiškai pagal savo kompetenciją ir komandoje, tinkamai bendrauti su gyventojais, jų artimaisiais ir darbuotojais;

III. ŠIAS PAREIGAS EINANČIO DARBUOTOJO FUNKCIJOS

7.
Slaugytojo padėjėjas turi teisę:

7.1.
verstis slaugytojo padėjėjo veikla Aprašo ir kitų teisės aktų nustatyta tvarka;
7.2.
gauti darbui būtiną informaciją iš valstybės ir savivaldybių institucijų ir įstaigų bei fizinių ir juridinių asmenų;
7.3.
slaugytojo padėjėjas turi ir kitų teisių, nustatytų kitų Lietuvos Respublikos teisės aktų, reglamentuojančių slaugytojo padėjėjo veiklą.
8.
Slaugytojo padėjėjas turi šias pareigas:

8.1.
pagal savo kompetenciją užtikrinti slaugytojo padėjėjo veiklos kokybę;
8.2.
 nepriskirtais jo kompetencijai atvejais rekomenduoti kreiptis į atitinkamos srities asmens sveikatos priežiūros specialistą;
8.3.
bendradarbiauti su asmens sveikatos priežiūros ir kitais specialistais;
8.4.
propaguoti sveiką gyvenseną, ligų profilaktikos ir sveikatos tausojimo bei ugdymo priemones;
8.5.
turėti spaudą, kurio numeris suteikiamas Lietuvos Respublikos sveikatos apsaugos ministro 2003 m. sausio 6 d. įsakymo Nr. V-1 „Dėl Numerio sveikatos specialisto spaudui suteikimo ir panaikinimo taisyklių patvirtinimo“ nustatyta tvarka;
8.6.
laikytis slaugytojo padėjėjo profesinės etikos principų, gerbti gyventojų teises ir jų nepažeisti;
8.7.
tobulinti profesinę kvalifikaciją Aprašo 10 punkte nustatyta tvarka;
8.8.
tvarkyti slaugytojo padėjėjo veiklos dokumentus sveikatos apsaugos ministro nustatyta tvarka;
8.9.
paaiškinti slaugytojo padėjėjo veiklos aplinkybes Lietuvos Respublikos sveikatos apsaugos ministerijos, teisėsaugos institucijų ir kitų kontroliuojančių institucijų prašymu;
8.10.
 taikyti Lietuvos Respublikoje tik mokslo ir praktikos įrodymais pagrįstus, saugius darbo metodus, išskyrus kituose teisės aktuose nustatytus atvejus;
8.11.
naudoti tik teisės aktų, reguliuojančių medicinos priemonių naudojimą, reikalavimus atitinkančias medicinos priemones, išskyrus tuose teisės aktuose nustatytus atvejus; užtikrinti, kad medicinos priemonės būtų naudojamos šiame papunktyje nurodytų teisės aktų nustatyta tvarka ir vadovaujantis gamintojų su medicinos priemone pateikiama informacija;
8.12.
atlikti kitas Lietuvos Respublikos teisės aktų, reglamentuojančių slaugytojo padėjėjo veiklą, nustatytas pareigas.
9.
Slaugytojo padėjėjo profesinę kompetenciją sudaro žinios, gebėjimai ir įgūdžiai, kuriuos jis įgyja Sveikatos sistemos įstatymo 24 straipsnio 4–6 dalyse nustatyta tvarka bei nuolat tobulindamas įgytą profesinę kvalifikaciją, atsižvelgdamas į nuolatinę mokslo ir praktikos pažangą. 

10.
Slaugytojo padėjėjas savo profesinę kvalifikaciją tobulina asmens įstaigos, kurioje jis dirba, nustatyta tvarka. Slaugytojo padėjėjas savo profesinę kvalifikaciją kasmet turi tobulinti ne mažiau kaip 6 val. 

11.
Slaugytojo padėjėjas turi žinoti:

11.1.
medicinos dokumentų rengimo, tvarkymo ir apskaitos pagrindus;

11.2.
kaip naudotis informacinėmis ir ryšio technologijomis; 
11.3.
sveikatos priežiūrą reglamentuojančius teisės aktus;

11.4.
asmens sveikatos priežiūros specialistų komandinio darbo principus;

11.5.
sveikatos stiprinimo ir ligų profilaktikos principus; 

11.6.
darbuotojų saugos ir sveikatos principus;

11.7.
Lietuvos higienos normoje HN 47-1:2020 „Asmens sveikatos priežiūros įstaigos: infekcijų kontrolės reikalavimai“, patvirtintoje Lietuvos Respublikos sveikatos apsaugos ministro 2012 m. spalio 19 d. įsakymu Nr. V-946 „Dėl Lietuvos higienos normos HN 47-1:2020 „Asmens sveikatos priežiūros įstaigos: infekcijų kontrolės reikalavimai“ patvirtinimo“, nustatytus aseptikos ir antiseptikos reikalavimus asmens sveikatos priežiūros įstaigose;

11.8.
žmogaus organizmo sandarą, organų bei organų sistemų funkcijas;

11.9.
medicinos priemonių veikimo ir valdymo principus;

11.10.
medicinos priemonių paruošimo dezinfekcijai ir sterilizacijai būdus; 

11.11.
medicininės reabilitacijos principus.

12.
Slaugytojo padėjėjas turi išmanyti:

12.1.
fizinių, psichologinių, kultūrinių, etninių, ekonominių, politinių ir aplinkos veiksnių įtaką žmogaus sveikatai;

12.2.
bendravimo, profesinės etikos ir socialinio teisingumo principus; 

12.3.
patologinių procesų žmogaus organizme principus;

12.4.
pirmosios pagalbos teikimo principus;

12.5.
slaugos proceso etapus ir slaugos plano sudarymo principus.

13.
Slaugytojo padėjėjas turi gebėti:

13.1.
įgytas teorines žinias ir praktinius gebėjimus pritaikyti dalyvaudamas teikiant slaugos paslaugas gyventojams;
13.2.
atpažinti pablogėjusią gyventojo sveikatos būklę ir apie tai informuoti slaugytoją ir (ar) gydytoją;
13.3.
identifikuoti įvairaus amžiaus asmenų fiziologinius poreikius;
13.4.
identifikuoti psichikos ir elgesio sutrikimų turinčių gyventojų slaugos poreikius;
13.5.
pagal kompetenciją naudotis medicinos priemonėmis, jas dezinfekuoti ir prižiūrėti;
13.6.
dirbti kompiuteriu; 
13.7.
savarankiškai atlikti slaugytojo padėjėjo veiksmus:

13.7.1.
bendrauti su gyventoju laikydamasis pagrindinių bendravimo, profesinės etikos ir socialinio teisingumo principų;
13.7.2.
palydėti gyventoją į kambarį, supažindinti su gyvenamąja aplinka įstaigoje, parodyti, kur yra jo lova, paaiškinti gyventojui ir jo šeimos nariams, kaip naudotis funkcine lova, pagalbos iškvietimo sistema, supažindinti gyventoją ir jo šeimos narius su gyventojų lankymo ir vidaus taisyklėmis; 
13.7.3.
vaikštantiems gyventojams parodyti, kur yra tualetas, asmens higienos patalpos, paaiškinti, kaip jomis naudotis;
13.7.4.
įvertinti gyventojo savirūpos įgūdžius;
13.7.5.
įvertinti gyventojo aplinkos saugumą; 
13.7.6.
skubiai reaguoti į gyventojo kvietimo signalus; 
13.7.7.
skatinti ir padrąsinti gyventoją judėti;
13.7.8.
vesti gyventoją pasivaikščioti arba lydėti jį;
13.7.9.
padėti gyventojui naudotis liftu;
13.7.10.
transportuoti gyventoją naudojant papildomas priemones;
13.7.11.
reguliuoti funkcinę lovą;
13.7.12.
padėti gyventojui naudotis judėjimo kompensacinės technikos priemonėmis (vaikštynėmis, lazdomis, ramentais, vežimėliu ir kt.);
13.7.13.
padėti gyventojui iš lovos persikelti į vežimėlį ar kėdę ir atgal, vadovaudamasis saugaus kilnojimo rekomendacijomis; 
13.7.14.
padėti gyventojui keisti kūno padėtį lovoje, kėdėje, vežimėlyje, suteikti patogią padėtį, vadovaudamasis saugaus kilnojimo rekomendacijomis; 
13.7.15.
naudoti įvairias gyventojo kūno padėties keitimo ir perkėlimo pagalbines priemones;
13.7.16.
pildyti gyventojo kūno padėties keitimo grafiką ir pagal kompetenciją grafiko duomenis įrašyti slaugos dokumentacijoje;
13.7.17.
paruošti valymo ir dezinfekavimo tirpalus;
13.7.18.
dezinfekuoti medicinos priemones;
13.7.19.
valyti ir dezinfekuoti aplinkos (patalpų, daiktų, įrenginių) paviršius;
13.7.20.
ruošti, pakuoti medicinos priemones sterilizavimui, jas sandėliuoti;
13.7.21.
ruošti tvarsliavą; 
13.7.22.
surinkti ir rūšiuoti medicinines atliekas;
13.7.23.
gabenti medicinines atliekas į asmens sveikatos priežiūros įstaigos atliekų rūšiavimo saugyklas;
13.7.24.
mokyti gyventoją asmens higienos;
13.7.25.
 padėti gyventojui atlikti asmens higienos procedūras, jeigu jis dėl sveikatos būklės to negali padaryti savarankiškai;
13.7.26.
prireikus (dėl gyventojo sveikatos būklės) keisti patalynę;
13.7.27.
padėti gyventojui nusirengti ir apsirengti;
13.7.28.
saugiai nuprausti gyventoją lovoje, vonioje ar duše;
13.7.29.
išplauti gyventojui galvą, šukuoti, pinti, rišti, segti plaukus;
13.7.30.
valyti gyventojo akis, ausis, nosį;
13.7.31.
valyti gyventojo dantis, dantų protezus, liežuvį, burnos gleivinę; 
13.7.32.
tvarkyti gyventojo rankų ir kojų nagus; 
13.7.33.
plauti tarpvietę ir lytinius organus;
13.7.34.
skusti gyventojui barzdą;
13.7.35.
skusti plaukuotas kūno dalis, ruošiant gyventoją įvairioms medicininėms procedūroms;
13.7.36.
keisti sauskelnes, įklotus ir vienkartines paklodes;
13.7.37.
parinkti ir paduoti gyventojui pakišamuosius indus (basoną ar kitą pagalbinę šlapimo surinkimo priemonę); 
13.7.38.
padėti gyventojui tualete ir gyventojui naudojantis tualeto kėde;
13.7.39.
ištuštinti ar pakeisti šlapimo surinktuvus ir pagal kompetenciją registruoti duomenis apie turinio kiekį;
13.7.40.
skatinti šlapinimosi refleksą;
13.7.41.
išdalyti gyventojams maistą ir surinkti indus;
13.7.42.
maitinti gyventoją arba padėti gyventojui valgyti;
13.7.43.
padėti gyventojui naudotis įvairiais protezais;
13.7.44.
padėti vemiančiam gyventojui;
13.7.45.
matuoti gyventojo svorį, ūgį ir kitas kūno apimtis; 
13.7.46.
matuoti, vertinti ir registruoti gyventojo arterinį kraujo spaudimą; 
13.7.47.
matuoti, vertinti ir registruoti gyventojo kraujo prisotinimą deguonimi;
13.7.48.
matuoti, vertinti ir registruoti kūno temperatūrą;
13.7.49.
skaičiuoti ir registruoti gyventojo pulsą;
13.7.50.
surinkti (paimti), pakuoti ir gabenti į laboratoriją išmatų, šlapimo, skreplių, skrandžio turinio ir kitus ėminius diagnostiniam ištyrimui;
13.7.51.
paimti tepinėlį iš nosies landos priekinės dalies;
13.7.52.
uždėti kompresus ar pavilgus;
13.7.53.
uždėti šildyklę ar šaldyklę;
13.7.54.
išvykstant gyventojui ar perkeliant jį į kitą kambarį, pasirūpinti, kad jo daiktai būtų perduoti gyventojui ar jo artimiesiems; 
13.7.55.
mirus gyventojui, pasirūpinti, kad likę gyventojo daiktai būtų perduoti jo artimiesiems; 
13.8.
slaugytojui koordinuojant slaugos veiklą:

13.8.1.
stebėti gyventojo sveikatos būklę;

13.8.2.
padėti gyventojui įvairių procedūrų ar medicininių intervencijų metu;
13.8.3.
asistuoti slaugytojui atliekant funkcinius, instrumentinius ar intervencinius tyrimus;
13.8.4.
asistuoti slaugytojui tvarstant;
13.8.5.
dirbti sterilioje aplinkoje;
13.8.6.
prižiūrėti lašelinės infuzijos procedūrą ir informuoti slaugytoją apie infuzijos eigą (atsižvelgiant į gyventojo savijautą, lašėjimo greitį ir tirpalo likutį);
13.8.7.
atjungti lašelinės infuzijos sistemą laikydamasis aseptikos ir antiseptikos reikalavimų pagal slaugytojo nurodymus;
13.8.8.
pašalinti periferinės venos kateterį laikydamasis aseptikos ir antiseptikos reikalavimų pagal slaugytojo nurodymus;
13.8.9.
gliukomačiu matuoti ir registruoti gliukozės kiekį kapiliariniame kraujyje;
13.8.10.
sugirdyti gyventojui skirtus vaistinius preparatus, įsitikinti, kad gyventojas vaistus suvartojo tinkamai;
13.8.11.
sulašinti lašus į akis, nosį, ausis, užtepti tepalus pagal gydytojo paskyrimą;
13.8.12.
įkišti rektalinę žvakutę pagal gydytojo paskyrimus;
13.8.13.
daryti valomąsias klizmas pagal gydytojo paskyrimą;
13.8.14.
asistuoti slaugytojui įkišant šlapimo takų kateterį, prižiūrėti jį;
13.8.15.
maitinti gyventoją per zondą ar stomą;
13.8.16.
pagal gydytojo paskyrimą atlikti antikoaguliantų injekcijas į poodį švirkštu, gamintojo užpildytu injekciniu tirpalu;
13.8.17.
atlikti injekcijas į raumenį gali slaugytojo padėjėjai, atitinkantys:
13.8.17.1.
Lietuvos Respublikos sveikatos sistemos įstatymo 24 straipsnio 4 dalies 2 ir 3 punktų nuostatas; 

13.8.17.2.
Lietuvos Respublikos sveikatos sistemos įstatymo 24 straipsnio 5 dalies 4 punkto nuostatas ir išklausę darbdavio parengtą instruktažą injekcijų atlikimo, vaistinių preparatų ir medicinos priemonių parengimo injekcijai (vaistinių preparatų skiedimo ir kitokio parengimo, pritraukimo į švirkštą) tema (slaugytojo padėjėjas savo parašu patvirtina, kad instruktažą išklausė), vienam slaugytojui prižiūrint ne daugiau kaip 2 slaugytojo padėjėjus; 

13.8.18.
kai gyventojas dėl savo sveikatos būklės yra tiesiogiai priklausomas nuo sveikatos priežiūros specialistų ir jam reikalinga daugiau nei vieno asmens sveikatos priežiūros įstaigos darbuotojo fizinė pagalba, kartu su šiais darbuotojais atlikti Aprašo 13.7.14, 13.7.26–13.7.28, 13.7.36, 13.7.42 papunkčiuose nurodytus veiksmus; 

13.8.19.
rūpintis mirštančiu gyventoju bei jo artimaisiais.
____________________
Susipažinau:

(Parašas)

(Vardas ir pavardė)

(Data)

